ఆహ్... ఆహ్... ఆహ్.
"వేసవి స్నేహితులు."
హేయ్, శాలీ, మేము బీచ్ కి వెళ్తున్నాం. నువ్వు కూడా మాతో వస్తావా?
బహుశా తరువాత వస్తాను. నేను నయోమి కోసం చూస్తున్నాను.
ఆమె క్యాంప్ ఫోన్ దగ్గరకి వెళ్లడం చూశాను.
థాంక్స్.
అవును, అమ్మా, నేను పళ్లు బ్రష్ చేసుకుంటున్నాను.
నాకు తెలుసు. నేను త్వరలోనే నీడిల్స్ కి వచ్చేస్తాను.
క్యాంప్ దాదాపు పూర్తి కావచ్చిందంటే నమ్మలేకపోతున్నాను.
క్యాంప్ దాదాపు పూర్తి కావచ్చింది, పూర్తి కావచ్చింది, పూర్తి కావచ్చింది.
శాలీ, వీడ్కోలు బ్యానర్ రాయడంలో మాకు సాయం చేస్తావా?
వీడ్కోలు బ్యానరా?
ఈ క్యాంప్ ఎలా ముగుస్తుందో అని ఆలోచించేకంటే నేను చేయాల్సిన పనులు ఇంకా చాలానే ఉన్నాయి.
నమ్మలేకపోతున్నాను.
నువ్వు మనసు మార్చుకుని వచ్చేవరకూ మేము ఇక్కడే ఉంటాం.
ఇప్పుడు, ఫినిషింగ్ టచ్.
చెత్త.
చార్లీ బ్రౌన్,
పెయింట్ బ్రష్ తో పెద్దగా రంగుని పులుముకునేవాడు నాకు తెలిసి నువ్వు ఒక్కడివే అనుకుంటా.
ఇప్పుడు మనం మళ్లీ మొదటి నుండి రాయాలి!
ఇంక రెడ్ పెయింట్ ఇదే చివరి డబ్బా అనుకుంటా.
సరుకుల గదిలో చాలా రెడ్ పెయింట్ డబ్బాలు ఉన్నాయి అనుకుంటా.
నేను తీసుకువస్తాను.
హేయ్, స్నూపీ. వాటన్నింటితో నీకు ఏం పని?
సరే, ఏదేమైనా, నిన్ను కలవడం సంతోషం.
చూడు, వాళ్లు ఎర్ర పెయింట్ డబ్బాలు ఎక్కడ పెడతారు?
వీడ్కోలు పలకడానికి నేను ఇంకా సిద్ధంగా లేను అనుకుంటా.
అయినా ఇదేం క్యాంపు?
సరదాగా ఎలా గడపాలో, కొత్త స్నేహాలు ఎలా చేసుకోవాలో మాకు చెబుతారు,
కానీ చివరికి మా కాళ్ల కింద రగ్గు లాగేసినట్లుగా క్యాంపుని అర్ధాంతరంగా ముగించేస్తారు.
మీ స్నేహితుల్ని మీరు మళ్లీ ఎప్పటికీ కలుసుకోలేరు అని బ్రోచర్ లో రాయరు.
ఇది ఎంత పెద్ద దందా.
హేయ్, శాలీ. ఏంటి సంగతి?
ఇప్పుడే మీటింగ్ ముగించుకుని వస్తున్నాను.
నువ్వు నడకకి లేదా బయటకి ఎక్కడికైనా వెళ్లాలి అనుకుంటున్నావా?
మనం మాట్లాడుకోవాలి అనుకుంటున్నాను.
నేను మాట్లాడలేను.
బ్యానర్ కి పెయింట్ వేయడంలో మా పెద్ద అన్నయ్యకి నేను సాయం చేస్తున్నాను.
వినడానికి బాగుంది. నేను కూడా నీతో వస్తాను.
అది మా కుటుంబ సభ్యులు కలిసి చేసుకునే పని లాంటిది.
బ్యానర్లు తయారు చేసే విధానం నీకు తెలిసే ఉంటుంది కదా.
సరే చూద్దాం. "సూర్యోదయపు కెంపు రంగు, క్రాన్ బెరీ ఎడారి, మిస్టిక్ మహోగనీ రంగు."
ఎరుపు రంగుకి ఇన్ని పేర్లు ఉంటాయని ఎవరికి తెలుసు?
"తుప్పుపట్టిన గిడ్డంగి" రంగు.
అయ్య బాబోయ్.
బహుశా కిటికీ నుండి బయటకి వెళ్లాలేమో?
చూడబోతే మనం ఇందులో ఇరుక్కుపోయినట్లు ఉన్నాం. కానీ కంగారుపడకు.
ఫ్రాంక్లిన్ ఇంకా లూసీ నా కోసం ఎదురుచూస్తున్నారు,
కాబట్టి ఏ క్షణంలో అయినా వాళ్లు నన్ను వెతుక్కుంటూ రావచ్చు.
నేను ఆలోచిస్తున్నదే నువ్వు కూడా ఆలోచిస్తున్నావా?
ఐస్ క్రీమ్ గురించా?
అదే.
ఇది ఒక రాజమందిరం. నేను స్వయంగా దీనిని చేశాను.
దీనిని చూడు. ఎంత రాజసంగా, గర్వంగా...
ఒంటరిగా, విచారంగా, నిర్జనంగా ఉందో.
మరి నేను నయోమిని మళ్లీ కలుసుకోలేకపోతే ఎలా?
మా ఇరుగుపొరుగులో చాలామంది పిల్లలు ఉన్నారు
వాళ్లతో నేను స్నేహం చేయవచ్చు.
అంతే. నేను ఇంకొక కొత్త బెస్ట్ ఫ్రెండ్ ని వెతుక్కుంటాను.
ఏ క్షణంలో అయినా ఎవరో ఒకరు మనల్ని వెతుక్కుంటూ వస్తారు.
మనం ఎలాగూ ఎదురుచూస్తున్నాం కాబట్టి, మనం ఈ సమయాన్ని సద్వినియోగం చేసుకోవాలి.
ఇక్కడ మనం మజా చేయడానికి చాలా వస్తువులు ఉన్నాయి.
హేయ్, ఇక్కడ పాత జిగ్సా పజిల్స్ చాలా ఉన్నాయి.
మనం వీటిల్లో ఒక పజిల్ ఆడచ్చు.
ఇది సరదాగా ఉంది.
మనం చాలా సమయం కలిసి గడపచ్చు అనుకుంటా.
తప్పకుండా, పిల్లా.
ఇప్పుడు ఆ బంతిని కాస్త బలంగా తిరిగి విసురు.
పెప్పర్ ని ఎవరు ఇష్టపడతారో తెలుసా?
నయోమి. ప్రతి దాంట్లోనూ తను పెప్పర్ వేసుకుంటుంది.
ఫ్రెంచ్ ఫ్లైస్, కోడిగుడ్లు, పాస్తా.
ఎక్స్ క్యూజ్ మీ.
నా బంతిని తిరిగి ఇస్తావా?
ఇది చేయాలంటే కొంత సమయం పట్టేలా ఉంది.
ఇది నేనే అంటావా?
అవును. కేవలం ఇద్దరు స్నేహితులు మ్యూజిక్ వాయిస్తున్నారు.
నయోమికి మ్యూజిక్ అంటే ఇష్టం.
అది నీకు సంకేతం.
వ్యోమగామి చార్లీ బ్రౌన్, కమాండర్ స్నూపీకి రిపోర్ట్ చేస్తున్నాడు. వింటున్నావా?
ఒక మీట్ బాల్ సబ్ ని పూర్తిగా ఆస్వాదించే సమయంలో,
మన చొక్కా మీద కొంత పడినా కూడా ఆందోళన చెందనక్కరలేదు.
నయోమికి చొక్కాలంటే ఇష్టం!
క్యాంప్ ఎలా ఉంటుందో నాకు అప్పుడు తెలియలేదు,
కానీ ఇంటికి వెళ్లాలంటే ఇంత బాధగా అనిపిస్తుందని నేను ఎప్పుడూ ఊహించలేదు.
నువ్వు ఇక్కడే ఉంటావని అనుకున్నాను.
నాకు అర్థమైనంత వరకూ, నువ్వు నన్ను తప్పించుకుని తిరుగుతున్నావు అంటాను.
సారీ, నయోమి.
అది కేవలం, క్యాంపు అయిపోవస్తోందని బాధ.
మనం ఇంక స్నేహితులుగా ఉండలేమనే నిజాన్ని ఎదుర్కోవడానికి
నేను ఇంకా సిద్ధంగా లేను అనుకుంటా.
ఏంటి? ఎందుకు?
మనం చాలా దూరప్రాంతాలలో నివసిస్తున్నాం.
ఇంకా నువ్వు ఫోన్ మాట్లాడుతుంటే విన్నాను. నువ్వు ఇంటికి వెళ్లడానికి చాలా ఆసక్తి ఉన్నట్లు కనిపించావు.
ఇంకా...
అవును, నా కొత్త ఫ్రెండ్ తో నేను సరదాగా గడిపిన సంఘటనలన్నీ మా వాళ్లందరికీ నేను చెప్పాలి అనుకున్నా.
అందుకే నేను రోజంతా నీ కోసం గాలిస్తున్నా.
మనం ఎప్పటికీ స్నేహితులుగా ఉంటామని ప్రామిస్ చేసుకుందాం అనుకున్నా.
నేను పూర్తిగా మందమతిలా వ్యవహరించాను.
హేయ్, నా ఫ్రెండ్ గురించి అలా చులకనగా మాట్లాడకు.
మరి, మనం ఎప్పటికీ స్నేహితులుగా ఉంటున్నామా?
ఎప్పటికీ స్నేహితులం.
నీకు తెలుసా, లూసీ,
మనం ఎప్పుడూ ఇలా సరదాగా కలిసి గడపలేదు, కేవలం నువ్వు, నేను. ఇది బాగుంది.
దీనికి అంతటికీ కారణం చార్లీ బ్రౌన్ చేసిన పొరపాటే.
- సారీ, చార్లీ బ్రౌన్. - మేము పరధ్యానంలో పడిపోయాం.
మరేం ఫర్వాలేదు.
మేము నిజానికి చాలా సరదాగా గడుపుతున్నాం.
సరే, స్నూపీ?
మేము కలిసి టైమ్ గడపడం చక్కగా ఉంది,
కేవలం మా ఇద్దరం.
నువ్వు నీ క్యాంప్ సైట్ కి తిరిగి వెళ్లాలి అనుకుంటా.
బీగల్ స్కౌట్ చిట్కాల పుస్తకం
"మీరు బీగల్ స్కౌట్ కాగలరా?
పట్టుదల."
"బీగల్ స్కౌటింగ్ గురించి చెప్పాలంటే,
మొదటగా ఒక స్పష్టమైన లక్ష్యం లేదా ఉద్దేశం ఉండాలి."
"ఆ లక్ష్యాన్ని సాధించడమే ముఖ్యమైన విషయం."
"అది సాధించడానికి పట్టుదల అవసరం:
ఎలాంటి అవరోధాలు ఎదురైనా నిరంతరం ప్రయత్నం చేయడం.
అది వాన కావచ్చు...
రాతి నేలలు కావచ్చు...
లేదా అనుకోని విపత్తులు కావచ్చు."
"మొక్కవోని ధైర్యంతో,
ఒక నిజమైన బీగల్ స్కౌట్
ఇంతవరకూ ఎవరూ అడుగుపెట్టడానికి కూడా సాహసించని నిర్జన ప్రదేశాలకు చేరుకోగలుగుతుంది."
హాయ్, స్నూపీ.
"ఇంకా ప్రతి పనినీ
సంతోషంగా ఇంకా ఉత్సాహంగా పూర్తి చేస్తారు."
"పట్టుదల ఉన్న కారణంగా,
బీగల్ స్కౌట్ సహజంగానే తను చేసిన కృషికి మంచి ఫలితాలు వచ్చినప్పుడు ఆస్వాదించగలుగుతుంది."
అయితే మరి, సర్, క్యాంపు దాదాపు పూర్తి కావచ్చింది. మీ వేసవి సెలవుల్ని మీరు ఎంజాయ్ చేశారా?
అవును. అయితే ఈ మొత్తం క్యాంప్ వ్యవహారం ఆశించినంత బాగా లేదు.
ఎందుకని అలా అంటున్నారు?
ఇక్కడ సరదాగా సంతోషంగా గడిపాము,
కానీ మనం ఇంటికి తీసుకుపోగల మంచి జ్ఞాపకాలేవీ ఇక్కడ పొందలేదని అనిపిస్తుంది.
నా మాటని సవరించుకుంటున్నాను.
"క్యాంపు చివరి రోజు."
క్యాంపు చివరి రోజు వచ్చేసిందంటే నేను నమ్మలేకపోతున్నాను.
మనం ఇప్పుడు ఏం చేయాలి? ఈత కొట్టాలా? చేపల వేటకి వెళ్లాలా?
జెండాని పట్టుకునే ఆట ఆడాలా? మార్షమెల్లోలని రోస్ట్ చేయాలా?
బేస్ బాల్ ఆడాలా? పడవ నడపాలా?
అన్నీ చేయాలి!
హేయ్, స్నూపీ. నువ్వు మంచి ఉత్సాహంగా ఉన్నట్లున్నావు.
ఇవన్నీ మీ బృందం గెలుచుకున్న బ్యాడ్జులా?
అయితే బీగల్ స్కౌట్ల నుంచి నిన్ను బయటకి పంపించరన్న మాట.
ఈ పేజీ కింద చివరి వైపు మడిచి ఉన్నట్లుంది.
ఈ చెడు వార్త చెప్పాల్సి రావడం నాకు బాధగా ఉంది, స్నూపీ,
కానీ నువ్వు ఒక బ్యాడ్జ్ ని మిస్ అయ్యావు అనిపిస్తోంది.
ఇంకా ఇక్కడ ఇలా రాసి ఉంది,
"కనీస సంఖ్యలో బ్యాడ్జీల్ని సంపాదించలేకపోతే
మీ బృందం అధికారికంగా బీగల్ స్కౌట్ హోదాని కోల్పోతుంది."
ఆశ వదులుకోకు, స్నూపీ. మనం రేపటి వరకూ ఇక్కడే ఉంటాము.
చివరి బ్యాడ్జ్ ని సంపాదించడానికి మీ బృందానికి ఇంకా ఒక రోజు గడువు ఉంది.
నువ్వు సాధించగలవు, స్నూపీ. గుడ్ లక్.
అతనికి ఒక బ్యాడ్జ్ అవసరం అనుకుంటా.
మరొక సంవత్సరం క్యాంపు వచ్చింది, పోయింది.
ఇంకా ఈసారి కూడా, నేను ఏదీ గుర్తుంచుకోదగ్గ గెలుపుని సాధించలేకపోయాను.
ఎలాంటి రిబ్బన్లూ లేవు. అవార్డులు లేవు. ఇంట్లో చెప్పుకోవడానికి ప్రత్యేకమైనవి ఏమీ లేవు.
నువ్వు ఇంటికి ఏమని ఉత్తరం రాశావు?
ఎక్కువగా, వాతావరణ రిపోర్టులు గురించి రాశాను.
క్యాంప్ అనేది గెలుపుల గురించి మాత్రమే కాదని నా ఉద్దేశం.
ఇది అనుభవాలను సంపాదించడం గురించి అనుకుంటా.
అలా చెప్పడం నీకు తేలికే.
నీ పైన్ చెట్టు కాయల శిల్పం హస్తకళల జాతరలో మొదటి ప్రైజ్ గెలుచుకుంది.
నేను పైన్ కాయతో చేసిన జో ష్లాబోట్నిక్ బొమ్మ కనీసం పోటీలో నిలబడలేదు.
నీకు సమయం సరిపోక ఆ బొమ్మని పూర్తి చేయలేకపోతే నిన్ను నువ్వు నిందించుకోలేవు.
అది పూర్తయిన బొమ్మే.
పరిస్థితులు భిన్నంగా ఉంటాయని ఆశించడం బహుశా నా తప్పే అవుతుందేమో.
నేను ఓడిపోయాను అనిపిస్తోంది.
ఇలా చూడు, చక్.
అయితే నువ్వు క్యాంపులో ఏమీ సాధించలేకపోయావు కదా.
అయితే ఏంటి?
నిజాయితీగా చెప్పాలంటే, వ్యక్తిగతమైన విజయాలకి మన సమాజం విపరీతమైన ప్రాధాన్యం ఇస్తుంది.
బహుశా నువ్వు చెప్పింది సరైనదే.
లైనస్ చెప్పినట్లుగా: "క్యాంప్ అనేది అనుభవాలను సంపాదించడం కోసమే."
కనీసం నేను ఇందులో పాల్గొన్నాను, కదా?
అవునా?
సారీ, చక్. నువ్వు ఏం అన్నావు?
మొదటి ప్రైజుగా వచ్చిన నా పతకాలని లెక్కపెట్టుకుంటూ నేను కొద్దిగా దృష్టి మరల్చాను.
ఏం జరుగుతోంది?
మా క్యాంపు జ్ఞాపకాల ఫోటోల్ని యాక్టివిటీస్ బోర్డు మీద పెడుతున్నాం.
మాకు సాయం చేస్తావా?
ఈ పని నాకు కాస్త ఉత్సాహాన్ని ఇస్తుందేమో.
కోడిగుడ్డు ఇంకా స్పూన్ పోటీలో నేను గెలిచినప్పటి ఫోటో ఇది.
నేను ఆ పోటీని పూర్తి చేయలేకపోయాను. నా కోడిగుడ్డు ఇంకా స్పూన్ పగిలిపోయాయి.
చేపల వేట పోటీలో పాల్గొన్న ఫోటో ఇది.
నా ఫిషింగ్ పోల్ ఒక చెట్టులో ఇరుక్కుపోయింది.
హాట్ డాగ్ రోస్ట్.
మేము టై డై షర్టుల్ని చేసిన రోజు ఫోటో ఇది.
మనం వాటర్ స్కీయింగ్ కి వెళ్లాం గుర్తుందా?
ఈ ఫోటోల గోడ నా వైఫల్యాల స్మారకం తప్ప మరేమీ కాదు.
నీ వాలకం చూస్తుంటే,
నీ బృందం అవసరమైనన్ని బీగల్ స్కౌట్ బ్యాడ్జీలని సంపాదించలేదని తెలుస్తోంది.
సారీ, బుజ్జీ.
నీకు ఏదైనా ఓదార్పుగా చెప్పాలంటే, నేను కూడా ఓడిపోయాననే ఫీల్ అవుతున్నా.
నువ్వు ఓడిపోలేదు, చార్లీ బ్రౌన్.
నువ్వు ఏ పోటీలోనూ గెలవలేదు కాబట్టి,
నువ్వు ఏమీ సాధించలేదని అర్థం కాదు.
చక్, నేను డైవ్ చేయడానికి సంశయించినప్పుడు, నాలో ఆత్మవిశ్వాసాన్ని పెంచావు.
నేను ఒక రోజు కౌన్సెలర్ గా ఎన్నికయినప్పుడు, నేను నేనుగా ఉండాలని నన్ను ప్రోత్సహించావు.
క్యాంప్ బ్యానర్ ని చెట్టు మీద నుంచి దింపే వరకూ నువ్వు ప్రయత్నం ఆపలేదు.
దంత దేవత ఈ క్యాంపులో నన్ను వెతుక్కుంటూ రావడానికి నువ్వు సాయం చేశావు.
బెస్ట్ పిజ్జా ఏదీ అంటే మనం ఇతరులతో పంచుకునేదే అని నువ్వు మాకు గుర్తు చేశావు.
నువ్వు నిజంగా నా కోసం ఏమీ చేయలేదు.
కానీ నాకు ఒక ఫ్రెండ్ అవసరమైనప్పుడల్లా నువ్వు నాకు తోడుగా నిలబడ్డావు.
గెలుపు అనేది కేవలం ఒక ఘటన, చార్లీ బ్రౌన్.
దయాగుణంతో చేసే ఏ పని అయినా చిరస్థాయిగా నిలిచిపోతుంది.
చార్లీ బ్రౌన్ కి,
తోటివారికి సాయం చేయడమే అన్నింటికన్నా గొప్ప విజయం అని మనకి చేసి చూపించినందుకు.
అవును! యాయ్!
"బీగల్ స్కౌట్ కి చాలా విలువలు ఉంటాయి,
కానీ ఒకటి మాత్రం అన్నిటికన్నా అగ్రస్థానంలో నిలుస్తుంది. అదే స్నేహం."
"ఒక నిజమైన ఫ్రెండ్ మంచి రోజుల్ని మరింత మంచిగా చేయగలడు
ఇంకా చెడ్డ రోజుల్ని ఓర్చుకునేలా చేయగలడు.
వాళ్లు సంతోషానికి కారకులు, స్ఫూర్తిదాతలు ఇంకా ఎప్పటికీ మనకి కానుకలు."
"అందుకే ఫ్రెండ్షిప్ బ్యాడ్జ్ అనేది
బీగల్ స్కౌట్ గెలువగల అత్యున్నతమైన పురస్కారం అవుతుంది."
జూనియర్ కౌన్సెలర్ గా నా మొదటి సమ్మర్ క్యాంప్ భారీగా సక్సెస్ అయింది అంటాను.
నువ్వు జూనియర్ కౌన్సెలర్ వా?
అనధికారికంగా.
నేను ఆ హోదాని కనిపెట్టానని అది అంత ముఖ్యమైనది కాదని అనుకోవద్దు.
స్నూపీ!
నీ బృందాన్ని కాపాడుకున్నందుకు అభినందనలు, మిత్రమా.
నీ సత్తాని నేను ఎప్పుడూ అనుమానించలేదు.
సరే, నిన్ను మళ్లీ ఇంటి దగ్గర కలుస్తాను, స్నూపీ.
స్ప్రింగ్ సరస్సు
చార్ల్స్ ఎం. షుల్జ్ రాసిన పీనట్స్ కామిక్ కథల ఆధారంగా
తెలుగు అనువాదం: సతీశ్ కుమార్
థాంక్యూ, స్పార్కీ. ఎప్పుడూ మా మనసుల్లో ఉంటావు.